description: Annette Heick har levet et liv, der - i snart 50 år - har foregået med pressen og hele Danmark som tilskuere. Nu skriver hun om sin opvækst og sin egen vej ind i underholdningsbranchen med en blotlæggelse af op- og nedture, det indre følelsesliv og en detaljerigdom, som kan tilskrives mange års grundig dagbogsskrivning og gemte breve. Vi bevæger os fra barndommens campingvogn med hjemmesyede gardiner til Kongehuset, fra blokvognen til de bonede gulve, og fra lykkeligt ægteskab til den tavse alvor, da ulykken indtraf. For både fans og kritikere vil Datteren være en øjenåbner.
title: Datteren
publisher: Gyldendal